Document ID: /roh_data/filtered/fineweb-2-filterrobots_roh.jsonl.gz/57820

Chantun - Cussegliaziun da babs e mammas vegn schlargiada
En il Grischun duain geniturs en l'avegnir pudair far diever da la cussegliaziun per uffants fin 5 onns e betg mo pli fin 3 onns sco fin qua. La regenza grischuna ha fatg ina nova cunvegna da prestaziun cun la KJBE, l'uniun che porscha quella cussegliaziun per babs e mammas.
Sco quai ch'il chantun scriva, haja in'examinaziun mussà che la purschida da cussegliaziun actuala haja largias. En spezial per geniturs cun uffants da 4 e 5 onns manchia ina cussegliaziun davart tgira, svilup ed educaziun. Quella lucca po vegnir serrada cun schlargiar la purschida.
La KJBE retschaiva dal chantun Grischun in'indemnisaziun annuala da maximalmain 550'000 francs.